Nuut: Andre Pretorius se tweede bundel reissketse, Eilande en enklaves | Protea Boekhuis
Nuut: Andre Pretorius se tweede bundel reissketse, Eilande en enklaves
by Protea Boekhuis on Aug 16th, 2012 Tweet
In Afrikaans staan “eiland” teenoor “vasteland”, asof die afwesigheid van vastigheid kenmerkend van eilande is, skryf André Pretorius in sy tweede bundel reissketse, getiteld Eilande en enklaves. Hier ondersoek hy die afgesonderdheid en andersheid van eilande, wat immers so verskil van wat hulle omring.
Met sy vermoë om belesenheid met verwondering oor die vreemde te kombineer, word Pretorius in hierdie bundel weer ons gids na wêrelde wat vir die meeste van ons steeds onbereikbare eilande sal bly.
André Pretorius woon en werk in Cambridge, maar kom oorspronklik van Marble Hall. Hy skryf gereeld reissketse en artikels oor wyn, musiek en internasionale aangeleenthede vir Suid-Afrikaanse koerante en tydskrifte. Sy eerste bundel reissketse, Iets ver en nuut, het in 2010 by Protea Boekhuis verskyn. Boekbesonderhede
Eilande en enklaves deur André Pretorius
Cats: Afrikaans, Non-fiction, Short stories, South Africa, Travel
Tags: Afrikaans, André Pretorius, Eilande en enklaves, Non-fiction, Protea, Protea Boekhuis, Reis, Reissketse, Short stories, South Africa, Travel
« Louis Changuion and Bertus Steenkamp Investigate the Land Distribution Issue in Disputed Land Bekendstelling van Die onsienlike son deur Jacobus van der Riet by Protea Boekhuis » Please register or log in to comment